नई दिल्ली, जेएनएन। हिंदी दिवस के मौके पर आज देश-विदेश में हिंदी को आगे बढ़ाने के लिए अनेकों कार्यक्रमों का आयोजन किया जा रहा है। पूरे विश्व में सबसे ज्यादा बोली जाने वाली भाषा के रूप में हिंदी को तीसरा स्थान प्राप्त है। अंग्रेजी और मैंडरिन के बाद दुनिया में सबसे ज्यादा हिंदी ही बोली जाती है। एक अनुमान के मुताबिक, दुनिया में हिंदी बोलने वाले लोगों की संख्या करीब 70 करोड़ है। वैसे तो हिंदी को दुनिया में गौरव दिलाने का श्रेय कई लोगों को जाता है। लेकिन, पूर्व प्रधानमंत्री अटल बिहारी वाजपेयी का योगदान इसमें खास है। दरअसल, अटल बिहारी ही वो शख्स थे जिन्होंने संयुक्त राष्ट्र संघ में पहली बार हिंदी में भाषण दिया था।